(Návrh)

Zákon

z ... 2015,

ktorým sa mení a dopĺňa zákon č. 575/2001 Z. z. o organizácii činnosti vlády 
a organizácii ústrednej štátnej správy v znení neskorších predpisov

Národná rada Slovenskej republiky sa uzniesla na tomto zákone:

Čl. I

Zákon č. 575/2001 Z. z. o organizácii činnosti vlády a organizácii ústrednej štátnej správy v znení zákona č. 143/2002 Z. z., zákona č. 411/2002 Z. z., zákona č. 465/2002 Z. z., zákona č. 139/2003 Z. z., zákona č. 453/2003 Z. z., zákona č. 523/2003 Z. z., zákona č. 215/2004 Z. z., zákona č. 351/2004 Z. z., zákona č. 405/2004 Z. z., zákona č. 585/2004 Z. z., zákona č. 654/2004 Z. z., zákona č. 78/2005 Z. z., zákona č. 172/2005 Z. z., zákona č. 474/2005 Z. z., zákona č. 231/2006 Z. z., zákona č. 678/2006 Z. z., zákona č. 103/2007 Z. z., zákona č. 218/2007 Z. z., zákona č. 456/2007 Z. z., zákona č. 568/2007 Z. z., zákona č. 617/2007 Z. z., zákona č. 165/2008 Z. z., zákona č. 408/2008 Z. z., zákona č. 583/2008 Z. z., zákona č. 70/2009 Z. z., zákona č. 165/2009 Z. z., zákona č. 400/2009 Z. z., zákona č. 403/2009 Z. z., zákona č. 505/2009 Z. z., zákona č. 557/2009 Z. z., zákona č. 570/2009 Z. z., zákona č. 37/2010 Z. z., zákona č. 372/2010 Z. z. zákona č. 403/2010 Z. z., zákona č. 547/2010 Z. z., zákona č. 392/2011 Z. z., zákona č. 287/2012 Z. z., zákona č. 60/2013 Z. z., zákona č. 311/2013, zákona č. 313/2013 Z. z. a zákona č. 335/2014 Z. z. sa mení a dopĺňa takto:

1. § 13  sa dopĺňa odsekom 9, ktorý znie:
„(9) Ministerstvo spravodlivosti Slovenskej republiky zabezpečuje v oblasti ľudských práv tvorbu a uskutočňovanie štátnej politiky a koordináciu plnenia úloh.“

2. V § 14 ods. 3 sa slová „koordinuje plnenie úloh“ nahrádzajú slovami „poskytuje dotácie“. 

3. V § 18 ods. 1 písmeno e) znie: „e) kultúrno-osvetovú činnosť a ľudovú umeleckú výrobu,“. 

4. Za § 40w sa vkladá nový § 40x, ktorý znie:

„§ 40x

(1) Pôsobnosť Ministerstva zahraničných vecí a európskych záležitostí Slovenskej republiky v oblasti ľudských práv podľa doterajších všeobecne záväzných právnych predpisov s výnimkou poskytovania dotácií prechádza na Ministerstvo spravodlivosti Slovenskej republiky.

(2) Ak sa v doterajších právnych predpisoch používa pojem „Ministerstvo zahraničných vecí a európskych záležitostí Slovenskej republiky“ vo všetkých gramatických tvaroch, rozumie sa tým pre oblasť podľa odseku 1 „Ministerstvo spravodlivosti Slovenskej republiky“ v príslušnom tvare.“. 

Čl. II

Tento zákon nadobúda účinnosť 1. septembra 2015.